CELEX: 32003R0068
Language: el
Date: 2003-01-16 00:00:00
Title: Κανονισμός (ΕΚ) αριθ. 68/2003 της Επιτροπής, της 16ης Ιανουαρίου 2003, για τη χρήση πληροφοριών από άλλες πηγές, εκτός από στατιστικές έρευνες, και τα χρονικά όρια για την κοινοποίηση των αποτελεσμάτων της έρευνας 2003 για τη διάρθρωση των γεωργικών εκμεταλλεύσεων

Avis juridique important

|

32003R0068

Κανονισμός (ΕΚ) αριθ. 68/2003 της Επιτροπής, της 16ης Ιανουαρίου 2003, για τη χρήση πληροφοριών από άλλες πηγές, εκτός από στατιστικές έρευνες, και τα χρονικά όρια για την κοινοποίηση των αποτελεσμάτων της έρευνας 2003 για τη διάρθρωση των γεωργικών εκμεταλλεύσεων  

Επίσημη Εφημερίδα αριθ. L 012 της 17/01/2003 σ. 0005 - 0007

Κανονισμός (ΕΚ) αριθ. 68/2003 της Επιτροπήςτης 16ης Ιανουαρίου 2003για τη χρήση πληροφοριών από άλλες πηγές, εκτός από στατιστικές έρευνες, και τα χρονικά όρια για την κοινοποίηση των αποτελεσμάτων της έρευνας 2003 για τη διάρθρωση των γεωργικών εκμεταλλεύσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, σχετικά με τη διοργάνωση κοινοτικών ερευνών για τη διάρθρωση των γεωργικών εκμεταλλεύσεων(1), όπως τροποποιήθηκε τελευταία από τον κανονισμό (ΕΚ) αριθ. 143/2002 της Επιτροπής(2), και ιδίως το άρθρο 8 παράγραφος 2 και το σημείο 5 του παραρτήματος II,Εκτιμώντας τα ακόλουθα:(1) Σύμφωνα με το άρθρο 8 παράγραφος 2 του κανονισμού (ΕΟΚ) αριθ. 571/88 του Συμβουλίου, ορισμένα κράτη μέλη ζήτησαν από την Επιτροπή να τους επιτρέψει να χρησιμοποιούν πληροφορίες που είναι ήδη διαθέσιμες από άλλες πηγές, εκτός από τις στατιστικές έρευνες, για ορισμένα χαρακτηριστικά.(2) Τα αποτελέσματα της έρευνας για τη διάρθρωση έχουν μεγάλη σημασία για την κοινή γεωργική πολιτική. Είναι απαραίτητη η διατήρηση υψηλής ποιότητας πληροφόρησης και, επομένως, η χρήση δεδομένων από άλλες πηγές, εκτός από τις στατιστικές έρευνες, μπορεί να γίνει δεκτή μόνο εάν τα δεδομένα αυτά είναι εξίσου αξιόπιστα με τα δεδομένα των στατιστικών ερευνών.(3) Τα χρονικά όρια για την κοινοποίηση των επιμέρους δεδομένων των ερευνών από τις έρευνες 2003 για τη διάρθρωση των γεωργικών εκμεταλλεύσεων θα καθοριστούν από την Επιτροπή, λαμβάνοντας υπόψη το γεγονός ότι το χρονοδιάγραμμα για την εκτέλεση των εργασιών των ερευνών είναι διαφορετικό για κάθε κράτος μέλος.(4) Η σημασία που έχουν για την κοινή γεωργική πολιτική τα αποτελέσματα των ερευνών για τη διάρθρωση των εκμεταλλεύσεων και της αυξανόμενης ανάγκης για ενημερωμένα δεδομένα σημαίνουν ότι τα δεδομένα της έρευνας πρέπει να υφίστανται επεξεργασία και να κοινοποιούνται στην Επιτροπή (Eurostat) το ταχύτερο δυνατόν.(5) Τα μέτρα που προβλέπονται στον παρόντα κανονισμό συνάδουν με τη γνώμη της μόνιμης επιτροπής γεωργικών στατιστικών,ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Επιτρέπεται στη Δανία, στη Γερμανία, στις Κάτω Χώρες, στην Αυστρία, στη Σουηδία και στο Ηνωμένο Βασίλειο να χρησιμοποιούν πληροφορίες που είναι ήδη διαθέσιμες από άλλες πηγές, εκτός από στατιστικές έρευνες, για τις έρευνες 2003 για τη διάρθρωση των γεωργικών εκμεταλλεύσεων. Οι πηγές που θα χρησιμοποιούνται παρουσιάζονται στο παράρτημα Ι του παρόντος κανονισμού.2. Τα κράτη μέλη που αναφέρονται στην παράγραφο 1 θα λάβουν τα απαραίτητα μέτρα για να διασφαλίσουν ότι οι πληροφορίες αυτές έχουν τουλάχιστον την ίδια ποιότητα με τις πληροφορίες που λαμβάνονται από στατιστικές έρευνες.Άρθρο 2Εντός των χρονικών ορίων που ορίζονται στο παράρτημα ΙΙ, τα κράτη μέλη θα κοινοποιήσουν επικυρωμένα επιμέρους αποτελέσματα από τις έρευνες 2003 για τη διάρθρωση των γεωργικών εκμεταλλεύσεων.Άρθρο 3Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 16 Ιανουαρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 56 της 2.3.1988, σ. 1.(2) ΕΕ L 24 της 26.1.2002, σ. 16.ΠΑΡΑΡΤΗΜΑ IΆλλες πηγές εκτός από τις στατιστικές έρευνες των οποίων επιτρέπεται η χρήση στις έρευνες 2003 για τη διάρθρωση των γεωργικών εκμεταλλεύσεων:>ΘΕΣΗ ΠΙΝΑΚΑ>Το ολοκληρωμένο σύστημα διαχείρισης και ελέγχου δημιουργήθηκε σε συμφωνία με τον κανονισμό (ΕΟΚ) αριθ. 3508/92 του Συμβουλίου(1) και τον κανονισμό (ΕΟΚ) αριθ. 3887/92 της Επιτροπής(2).Το κεντρικό μητρώο βοοειδών δημιουργήθηκε σε συμφωνία με τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου(3).Το μητρώο βιολογικής γεωργίας δημιουργήθηκε σε συμφωνία με τον κανονισμό (ΕΟΚ) αριθ. 2092/91 του Συμβουλίου(4).(1) ΕΕ L 355 της 5.12.1992, σ. 1.(2) ΕΕ L 391 της 31.12.1992, σ. 36.(3) ΕΕ L 204 της 11.8.2000, σ. 1.(4) ΕΕ L 198 της 22.7.1991, σ. 1.ΠΑΡΑΡΤΗΜΑ II&gt;ΘΕΣΗ ΠΙΝΑΚΑ&gt;